Sutarties Specialiosios dalies priedas Nr. 1

**BDAR IR ISO STANDARTŲ ATITIKČIAI VALDYTI IR ADMINISTRUOTI SKIRTO ĮRANKIO ENABLOR PALAIKYMO PASLAUGŲ PIRKIMO**

**TECHNINĖ SPECIFIKACIJA**

1. **PIRKIMO OBJEKTAS**
   1. Perkamos Valstybinės ligonių kasos prie Lietuvos Respublikos sveikatos apsaugos ministerijos (toliau – VLK arba Perkančioji organizacija) 2016 m. balandžio 27 d. Europos Parlamento ir Tarybos Bendrojo asmens duomenų apsaugos reglamento (Nr. 2016/679) dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Bendrasis duomenų apsaugos reglamentas arba BDAR) ir ISO standartų atitikčiai valdyti ir administruoti skirto įrankio Enablor (toliau – **Enablor arba sistema**) palaikymo 36 mėnesių paslaugos.
   2. **Enablor palaikymo paslaugos susideda iš**:
      1. **bazinių palaikymo paslaugų**, t. y. teisės naudotis sistema (pateikiamos licencijos), sistemos gamintojo palaikymo bei atnaujinimo paslaugų 36 (trisdešimt šešių) mėnesių laikotarpiui;
      2. **užsakomųjų vystymo ir konsultavimo paslaugų**, kurių preliminari numatoma apimtis yra iki 120 (vieno šimto dvidešimt) darbo valandų.
   3. Bazinės ir užsakomosios paslaugos detalizuotos šios Techninės specifikacijos 3 dalyje.
2. **ENABLOR APRAŠYMAS**
   1. Enablor yra valdymo priemonių rinkinys debesyje, skirtas BDAR, ISO 20000-1, ISO 27001 atitikčiai valdyti.
   2. VLK ir teritorinės ligonių kasos turi galiojančius LST ISO/IEC 27001, LST ISO/IEC 20000-1 standartus.
   3. Į Enablor sudėtį įeina užduočių valdymo, ataskaitų valdymo, procesų valdymo įrankiai, taip pat analizės, tobulinimo ir kontrolės priemonės bei asmens duomenų pažeidimo registras.
   4. VLK, Vilniaus, Kauno, Klaipėdos, Šiaulių ir Panevėžio teritorinės ligonių kasos nuo 2020 m. birželio 16 d turi galiojančią kliento Enablor licencijos sutartį (KELS) (customer cloud license agreement (CCLA)).
   5. Šiuo metu Enablor priežiūros ir palaikymo Sutartis galioja iki 2024 m. birželio 25 d.
3. **ENABLOR PALAIKYMO IR UŽSAKOMOSIOS PASLAUGOS**
   1. **Enablor bazinės palaikymo paslaugos susideda iš:**
      1. teisės naudotis sistema suteikimo (licencijų įsigijimo);
      2. sistemos konfigūravimo, administravimo ir atnaujinimo darbų;
      3. naudotojų konsultavimo (telefonu, elektroniniu paštu, darbo vietoje) dėl sistemos veikimo Enablor;
      4. kitų Enablor priežiūros paslaugų.
   2. **Užsakomosios vystymo ir konsultavimo paslaugos pagal atskirus užsakymus susideda iš:**
      1. Perkančiosios organizacijos darbuotojų, kuriems reikės ar reikia dirbti su Enablor, mokymo paslaugų;
      2. užsakomų paslaugų, kurios turi būti suteiktos, pasikeitus reikalavimams teisės aktuose ar ISO standartuose ir/arba su jais susijusių, atitikties teisiniams reikalavimams, konsultavimo paslaugų. Jei tam reikalinga, tiekėjas (paslaugų teikėjas) atlieka ir Enablor pakeitimus;
      3. užsakomų paslaugų, teikiamų, įvykus pokyčiams Perkančiosios organizacijos procesuose, kuriems įgyvendinti bus reikalinga atlikti sistemos pakeitimus,
   3. Visos užsakomos paslaugos apima iki 120 (vieno šimto dvidešimt) darbo valandų. Šias paslaugas Perkančioji organizacija užsakys pagal poreikį, suderinusi su tiekėju (paslaugų teikėju).
   4. Perkančioji organizacija neįsipareigoja užsakyti ir nupirkti visų nurodytų užsakomųjų paslaugų darbo valandų.
4. **BENDRIEJI REIKALAVIMAI PASLAUGOMS**
   1. Tiekėjas turi būti VLK turimo „iTrust“ sukurtos sistemos Enablor gamintojas arba gamintojo įgaliotas parduoti ir teikti perkamas Enablor palaikymo paslaugas.
   2. Reikalavimai sistemos palaikymui:
      1. sistema turi veikti patikimai, atitikti IT saugumo reikalavimus ir turi būti nedelsiant atstatoma įvykus sutrikimui pagal numatytus sutrikimo šalinimo laikus;
      2. sistemos palaikymo paslaugos turi būti teikiamos darbo dienomis nuo 8.00 val. iki 17.00 val.;
      3. sistemos pasiekiamumas turi būti ne mažiau kaip 70 procentų;
      4. ilgiausia sistemos gedimų šalinimo trukmė ne ilgesnė kaip 8 darbo valandos;
      5. reakcijos į pranešimą apie Enablor gedimą laikas ne ilgesnis kaip 1 darbo valanda.
   3. Reikalavimai naujų naudotojų mokymams darbui su sistema (užsakoma pagal poreikį):
      1. mokymus vykdantys tiekėjo (paslaugų teikėjo) darbuotojai Perkančiosios organizacijos patalpose pagal poreikį galės naudotis Perkančiosios organizacijos pateikta įranga (projektoriumi, kompiuteriu, kompiuteriniais tinklais);
      2. kiekvienu atveju tiekėjas (paslaugų teikėjas) turės parengti ir suderinti su Perkančiąja organizacija mokymo medžiagą, kuri apims: mokymo tvarkaraštį, mokymo programą ir mokymų dalyviams teikiamą medžiagą;
      3. mokymų trukmė ir dalyvių skaičius kiekvienu atveju derinamas atskirai pateikiant užsakymą.
   4. Vykdydamas pirkimo sutartį tiekėjas (paslaugų teikėjas) privalo vadovautis:
      1. Bendruoju duomenų apsaugos reglamentu;
      2. Lietuvos Respublikos kibernetinio saugumo įstatymu;
      3. Lietuvos Respublikos asmens duomenų teisinės apsaugos įstatymu;
      4. Kitais teisės aktais reglamentuojančiais duomenų saugą.
   5. Tiekėjas (paslaugų teikėjas) turi užtikrinti ir garantuoti, kad darbuotojai, kurie suteiks pasaugas, saugos VLK duomenų paslaptį tiek paslaugų teikimo metu, tiek perėjus dirbti į kitas pareigas, tiek pasibaigus pirkimo sutarčiai.
   6. Tiekėjo (paslaugų teikėjo) darbuotojai, komunikuojantys su perkančiosios organizacijos atstovais turi laisvai kalbėti ir rašyti lietuvių kalba arba tiekėjo (paslaugų teikėjo) lėšomis turi būti užtikrintas vertimas. Taip pat visi reikalaujami dokumentai turi būti pateikti lietuvių kalba.
   7. Su Perkančiosios organizacijos įgaliotais asmenimis bendraujama Perkančiosios organizacijos patalpose arba elektroninio ryšio priemonėmis, paslaugos teikiamos Perkančiosios organizacijos darbo laiku.
   8. Pasibaigus pirkimo sutarčiai visi surinkti duomenys neatlygtinai turės būti perduodami Perkančiajai organizacijai.

\_\_\_\_\_\_\_\_\_\_\_\_\_\_\_\_\_\_\_